ΚΑΝΟΝΙΣΜΟΣ ( ΕΟΚ ) αριθ . 2182/91 ΤΗΣ ΕΠΙΤΡΟΠΗΣ της 24ης Ιουλίου 1991 για τροποποίηση του κανονισμού ( ΕΟΚ ) αριθ . 3105/88 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού ( ΕΟΚ ) αριθ . 822/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1734/91 ( 2 ), και ιδίως το άρθρο 35 παράγραφος 8 και το άρθρο 36 παράγραφος 6,

Εκτιμώντας :

ότι το άρθρο 6 του κανονισμού ( ΕΟΚ ) αριθ . 3105/88 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2425/90 ( 4 ), προβλέπει τον καθορισμό σε ανώτερο επίπεδο του εκατοστιαίου ποσοστού υγρασίας της οινολάσπης που πρόκειται να παραδοθεί για απόσταξη από την περίοδο εμπορίας 1991/92, το οποίο δεν είναι δυνατόν να καθορισθεί στο εγγύς μέλλον, λόγω των διαφορετικών τεχνικών που επικρατούν σήμερα στον τομέα αυτό -

ότι πρέπει να διευκρινισθούν, κατ' ενιαίο τρόπο για το σύνολο των μέτρων απόσταξης του αμπελοοινικού τομέα, οι συνέπειες της ενδεχόμενης υπέρβασης ορισμένων προθεσμιών -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 3105/88 τροποποιείται ως εξής :

1 . Στο άρθρο 6, η παράγραφος 3 διαγράφεται .

2 . Στο άρθρο 11, το δεύτερο εδάφιο της παραγράφου 3 και η παράγραφος 5 διαγράφονται .

3 . Στο άρθρο 13 παράγραφος 2, το τρίτο εδάφιο διαγράφεται .

4 . Στο άρθρο 15 παράγραφος 6, το τρίτο εδάφιο διαγράφεται .

5 . Στο άρθρο 16, παρεμβάλλεται η ακόλουθη παράγραφος 1α :

"1α . Στην περίπτωση κατά την οποία ο αποσταγματοποιός δεν ανταποκρίνεται στις υποχρεώσεις του μέσα στις ταχθείσες προθεσμίες, η ενίσχυση μειώνεται ως εξής :

α ) όσον αφορά την πληρωμή της τιμής αγοράς στον παραγωγό, η οποία προβλέπεται στο άρθρο 10 παράγραφος 2, η ενίσχυση μειώνεται κατά 1 % ανά ημέρα καθυστέρησης και για περίοδο ενός μηνός . Μετά την περέλευση του ενός μηνός, δεν καταβάλλεται πλέον ενίσχυση -

β ) όσον αφορά :

- την κοινοποίηση της απόδειξης πληρωμής της τιμής αγοράς, η οποία προβλέπεται στο άρθρο 11 παράγραφος 3,

- την υποβολή της αίτησης για ενίσχυση,η οποία προβλέπεται στο άρθρο 11 παράγραφος 2 και στο άρθρο 15 παράγραφος 5,

- την παράδοση της αλκοόλης, η οποία προβλέπεται στο άρθρο 13 παράγραφος 1,

η ενίσχυση μειώνεται κατά 0,5 % ανά ημέρα καθυστέρησης και για περίοδο δύο μηνών .

Μετά την παρέλευση των δύο μηνών, η ενίσχυση δεν καταβάλλεται πλέον -

γ ) όσον αφορά :

- την κοινοποίηση του πίνακα των ποσοτήτων που έχουν αποσταχθεί και των προϊόντων που λαμβάνονται από την απόσταξη, η οποία προβλέπεται στο άρθρο 12 παράγραφος 4,

- την κοινοποίηση της καταστάσεως των ποσοτήτων που έχουν παραδοθεί για τη μεταποίηση σε σε αλοκοολωμένο οίνο, η οποία προβλέπεται στο άρθρο 15 παράγραφος 4,

η ενίσχυση μειώνεται κατά 0,1 % ανά ημέρα καθυστέρησης .

Αν προηγουμένως έχει χορηγηθεί ενίσχυση, η αντίστοιχη εγγύηση αποδεσμεύεται αναλόγως του πραγματικά οφειλομένου ποσού της ενίσχυσης . Εφόσον η ενίσχυση δεν οφείλεται, η εγγύηση καταπίπτει ."

Άρθρο 2

Ο παρών κανονισμός αρχίζει να ισχύει την 1η Σεπτεμβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 24 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 84 της 27 . 3 . 1987, σ . 1 . ( 2 ) ΕΕ αριθ . L 163 της 26 . 6 . 1991, σ . 6 . ( 3 ) ΕΕ αριθ . L 277 της 8 . 10 . 1988, σ . 21 . ( 4 ) ΕΕ αριθ . L 228 της 22 . 8 . 1990, σ . 8.